In nomine Verbi incarnati. Notum sit omnibus, tam presentibus quam futuris, quod ego Durannus, veniens ad mortem, et reminiscens peccatorum meorum innumerabilium, dono Domino Deo et sanctis apostolis [ejus] Petro et Paulo, pro remedio animæ meæ, unum mansum de terra situm in pago Matisconense, in villa Vilarias, et terminatur ex una parte terra Blaini, a meridie rivo currente, ab alia parte via publica. S. Duranni, qui fieri et firmare rogavit. S. Bernardi. S. Berardi. S. Milonis. S. Stephani. S. Duranni.